
Tisztelt Társulási Tanács!

A Révfülöp és Térsége Óvodai Intézményfenntartó Társulás által üzemeltetett konyha által nyújtott étkezések térítési díjainak emelésére javaslatot tett a konyha élelmezés vezetője.
(A kérelem és javasolt térítési díjakról szóló táblázat az előterjesztés mellékletét képezi.)

A konyha térítési díjainak utolsó módosítására a Képviselő-testület által elfogadott díjak tekintetében 2014. novemberi testületi ülésen került sor, mely díjak alkalmazása 2015. január 1-től folyamatos.
Az intézményi térítési díjak két csoportra bonthatók, egyrészt a gyermekétkeztetés díjait foglalja magában, ami az óvodás és iskolás gyermekekre terjed ki, másrészt a felnőtt étkezést, ami a felnőtt vendég és a munkahelyi étkezésre terjed ki.

A Révfülöp és Térsége Óvodai Intézményfenntartó Társulás Társulási megállapodás 12. pontja (A Társulás általános rendjétől eltérő feladatellátás módja), valamint a 13.2. pontja értelmében a következők szerint rendelkezik:
„12. A Társulás általános rendjétől eltérő feladatellátás módja. 

12.1. A Társulás alapfeladatai körében a konyha működtetésével a gyermekétkeztetés (iskolai , óvodai), munkahelyi étkeztetés, vendég étkeztetés (máshova nem sorolt gazdasági ügyek) feladatokat a Társulás intézménye útján látja el.
12.2. A feladatellátás 
· a  gyermekétkeztetés, óvodai gyermekétkeztetés, munkahelyi étkeztetés tekintetében Révfülöp, Ábrahámhegy, Balatonrendes, Salföld települések vonatkozásában,
· a gyermekétkeztetés, iskolai gyermekétkeztetés, munkahelyi étkeztetés, vendég étkeztetés (máshová nem sorolt gazdasági ügyek) Révfülöp település vonatkozásában 
kerül ellátásra. 
12.3. A gyermekétkeztetés ellátásához a normatíva igénylésére Révfülöp Nagyközség Önkormányzata, annak felhasználására a Társulás intézménye jogosult.
A gyermekétkeztetési (óvodai gyermekétkeztetési) szolgáltatást minden tag igénybe veszi, Ábrahámhegy, Balatonrendes, Salföld községek  finanszírozási hozzájárulás nélkül.” 

„13.2. A Társulás intézménye útján üzemeltetett konyháról látja el a gyermekétkeztetés, munkahelyi étkeztetés, vendég étkeztetés/máshova nem sorolt gazdasági ügyek feladatot. Az e feladatokkal kapcsolatos kormányzati funkción az elszámolás során minden kiadás és bevétel Révfülöp Nagyközség Önkormányzatát terheli és illeti meg.”

A gyermekétkeztetés vonatkozásában rendelet alkotására a Társulási Tanács Révfülöp Nagyközség Önkormányzatát jelölte ki a megállapodás következő pontjai alapján:

„4.3 A társulás feladat és hatásköre ellátása:
4.3.1. Társult önkormányzatok Képviselő-testületei a közös feladat- és hatáskör gyakorlásával a Társulási Tanácsot (továbbiakban: Tanács) bízzák meg.
Székhelye: 8253 Révfülöp, Villa Filip tér 8. 
4.3.2. Társult önkormányzatok a Révfülöp és Térsége Napközi Otthonos Óvoda  fenntartású konyháról biztosított gyermekétkeztetés igénybevételéről, intézményi térítési díjának megállapításáról szóló rendelet (továbbiakban: rendelet) alkotására a Révfülöp Nagyközségi Önkormányzat Képviselő-testületét (továbbiakban: kijelölt önkormányzat) jelölik  ki.  
4.3.3. Jogszabályváltozás esetén a kijelölt önkormányzat köteles a vonatkozó rendeletet felülvizsgálni és szükségesség esetén azt módosítani.
A rendelet módosítása, kiegészítése előtt Révfülöp és Térsége Óvodai Intézményfenntartó Társulás Társulási Tanács véleményét kikérni nem kell. 
4.3.4. Kijelölt önkormányzat a rendeletet az élelmezésvezető szakmai előkészítő munkája és  javaslata  alapján  alkotja meg és módosítja.  
4.3.5. Amennyiben a társult települési önkormányzatok az intézményi térítési díjtól eltérően  további kedvezményt biztosítanak  az ellátottak részére, a biztosított kedvezmény összegét havonta, számla alapján, az azon szereplő határidőben a számla kibocsátó részére kifizeti.”

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) a gyermekétkeztetés intézményi térítési díjának megállapításáról  a 151.§-a alapján a következők szerint rendelkezik 
„(2f) *  Ha a 21/A. § (1), (4) és (6) bekezdése szerinti gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.
(3) A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.”

A Társult településeknek a rendelet megalkotásához hozzájárulási kötelezettsége szükséges a Jogalkotásról szóló 2010. évi CXXX. tv. (a továbbiakban: Jat.) 5.§ (5) bekezdése értelmében.

„(5) Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt, ennek hiányában a társulás székhelye szerinti helyi önkormányzat képviselő-testülete jogosult. Az önkormányzati rendelet megalkotásához a társulásban részt vevő helyi önkormányzat képviselő-testületének hozzájárulása szükséges.”

Tekintettel a fent írtakra, a gyermekétkeztetés tekintetében szükséges rendelettervezetet készíteni az intézményi térítési díjak vonatkozásában, melyet a Jat. értelmében a társult önkormányzatok képviselő-testületeinek véleményeznie kell, majd ezt követően fogadható el a kijelölt Révfülöp Nagyközség Önkormányzata Képviselő-testülete által a rendelet.

A felnőtt étkezés tekintetében Révfülöp Nagyközség Önkormányzata Képviselő-testülete, mint a feladattal kapcsolatos kiadás és bevétel felett rendelkezni jogosult, javaslatot tesz az intézményi térítési díjakra, melyet a Révfülöp és Térsége Óvodai Intézményfenntartó Társulás Társulási Tanácsa, mint az Óvoda és a hozzá tartozó konyha fenntartója határozatban fogad el. 
A felnőtt étkezés vonatkozásában a határozati javaslatban szereplő kedvezményes munkahelyi étkezés kategória használatát, tekintettel arra, hogy annak megállapítása adó- és járulékfizetési kötelezettséget von maga után, célszerű megfontolni. 

A gyermekétkeztetés vonatkozásában a térítési díjak meghatározását a Révfülöp és Térsége Óvodai Intézményfenntartó Társulás által fenntartott Óvoda konyha élelmezésvezetője készítette elő. 
Révfülöp Nagyközség Önkormányzata 2019. december 9-én tartott ülésén elfogadásra javasolta az étkezési térítési díjakat, melyek tekintetében előkészítésre került a gyermekétkeztetés vonatkozásában a rendelet tervezet.
A tervezet előkészítésekor figyelembe vett jogszabályok a következők:
	A gyermekek védelméről és a gyámügyi igazgatásról szóló 1997. évi XXXI. törvény 
A jogalkotásról szóló 2010. évi CXXX. (továbbiakban: Jat.) törvényre, 
A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendeletre, 
Az 1 és 2 forintos címletű érmék bevonása következtében a kerekítés szabályairól szóló 2008. évi III. törvényre. 

A jelenleg hatályos rendelet hatályon kívül helyezése szükséges, tekintettel arra, hogy időközben a konyha fenntartása átkerült a Révfülöp és Térsége Óvodai Intézményfenntartó Társulás által fenntartott Óvoda költségvetési szerv szervezeti egységébe, így bizonyos szabályozási kötelezettségek okafogyottá váltak.

Kérem a Tisztelt Képviselő-testületet, hogy az előterjesztést megvitatni szíveskedjenek!

Előzetes hatásvizsgálat
a jogalkotásról szóló 2010. évi CXXX. törvény 17.§ (1) bekezdése alapján

A rendelet-tervezet címe:   	Révfülöp Nagyközség Önkormányzata Képviselő-testületének …/2020. (..….) önkormányzati rendelete gyermekétkeztetés intézményi térítési díjáról 
Társadalmi-gazdasági hatása:	 A szolgáltatás ára leköveti és igazodik az elmúlt időszak társadalmi gazdasági változásaihoz. Az árak növekedése indokolt, tekintettel a nyersanyag árak, bérjellegű juttatások növekedésére.
Költségvetési hatása: 	Az árak emelkedése biztosítja a szükséges kiadások fedezetét a szolgáltatás nyújtás elvárt színvonalú biztosítása érdekében. 
Környezeti, egészségi következményei: A gyermekétkeztetésben elvárt szigorú jogszabályi feltételek környezeti és egészségi hatása így fenntartható és biztosítható.
Adminisztratív terheket befolyásoló hatása: Érintettek tájékoztatása – élelmezésvezető biztosítja.
Egyéb hatása:			Nincs.
A rendelet megalkotásának szükségessége: Egyrészt az árak emelkedésével biztosítható a szolgáltatás fenntarthatósága, másrészt a korábbi rendelethez képest változott a konyha szervezeti felépítése, tekintettel arra, hogy már korábban kikerült az önkormányzat közvetlen fenntartásából és az Óvoda, mint költségvetési szerv működési körébe került.
A rendelet megalkotása elmaradása esetén várható következmények: a rendelet a jelenlegi szervezeti felépítést nem tükrözi, illetve a továbbá áremelés elmaradás esetén nem tudná biztosítani a jogszabályi feltételeket a gyermekétkeztetés tekintetében.
A rendelet alkalmazásához szükséges feltételek: 		- személyi: nincs
- szervezeti: nincs
- tárgyi: nincs
- pénzügyi: nincs

INDOKOLÁS

Az új rendelet megalkotásának szükségessége egyrészt a konyha működésének korábbi átszervezése, másrészt az áremelkedése vonatkozásában a gyermekétkeztetés jogszabályban meghatározott színvonalon történő, fenntartható ellátása.

A rendelet 1.§-a meghatározza, hogy a gyermekétkeztetés tekintetében mely körben nyújt szolgáltatást és hivatkozik a gyermekétkeztetés intézményi térítési díjának 2020. április 1-től történő megállapítására, mely a rendelet 1. mellékletében található.
Az 1. melléklet részeként meghatározásra került az óvodás gyermekek által fizetendő gyermekétkeztetés intézményi térítési díja, mely megállapítása ÁFA nélkül értendő. Ezen díjak külön lebontva tízóraira, ebédre, uzsonnára is meghatározásra kerültek.
Ugyancsak a rendelet melléklete tartalmazza az iskolás gyermekek által fizetendő gyermekétkeztetés intézményi térítési díjait, mely a jogszabály alapján két korcsoportban került meghatározásra, szintén külön lebontva a tízórai, ebéd, uzsonna díjait.
Az iskolás gyermekek esetében a gyakorlatnak megfelelően külön is kimutatásra került a menzás (csak ebédet fogyasztó) gyermekek által fizetendő intézményi térítési díj, szintén mindkét korcsoportban.

A rendelet 2.§ (1) bekezdése a rendelet hatálybalépését állapítja meg.
A rendelet 2.§ (2) bekezdése a korábbi rendelet hatályon kívül helyezését szabályozza.
  


















Révfülöp Nagyközség Önkormányzata Képviselő-testületének

…/2020. (……...) önkormányzati rendelete

a gyermekétkeztetés intézményi térítési díjáról 

Révfülöp Nagyközség Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdés e) pontjában kapott felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény 21/A.§ (3) bekezdés a) pont aa) alpontjában meghatározott feladatkörében eljárva az óvodafenntartó társulásban résztvevő önkormányzatok képviselő-testületei – Ábrahámhegy Község Önkormányzat Képviselő-testülete, Balatonrendes Község Önkormányzat Képviselő-testülete, Salföld Község Önkormányzat Képviselő-testülete - hozzájárulásával a következőket rendeli el:

1.§ Révfülöp Nagyközség Önkormányzatának Képviselő-testülete a gyermekek napközbeni ellátása keretében nyújtott - önkormányzati közös fenntartású napközi otthonos óvodában és az állami intézményfenntartó központ által fenntartott általános iskolában étkeztetést igénybevevő gyermekek részére - gyermekétkeztetés intézményi térítési díjait e rendelet 1. melléklete szerint határozza meg.
2.§  (1) Ez a rendelet 2020. április 1-én lép hatályba. 
(2) Hatályát veszti Révfülöp Nagyközség Önkormányzata Képviselő-testületének az önkormányzati fenntartású konyháról biztosított gyermekétkeztetés igénybevételéről, intézményi térítési díjának megállapításáról szóló 5/2013.(II.12.) önkormányzati rendelete.


	Kondor Géza						dr. Szabó Tímea
	polgármester						        jegyző


Kihirdetve: 							dr. Szabó Tímea
								        jegyző 













1. melléklet
					         a  ../2020.(…..) önkormányzati rendelethez

Gyermekétkezetés intézményi térítési díjak

	
	A
	B
	C
	D

	

	
Igénybe vevők köre
	Nyersanyagár
(Ft)

	Rezsi költség*
(Ft)
	Intézményi térítési díj
(Ft)

	
1.

	Óvodás gyermek
(napi háromszori
étkezése)
	360
	
305
	
360


	2.
	Óvodás gyermek tízórai
	60
	305
	60

	3.
	Óvodás gyermek ebéd
	240
	
	240

	4.
	Óvodás gyermek uzsonna
	60
	
	60

	5.
	Iskolai napközis   gyermek (napi háromszori étkezése)
I. Korcsoport
	385
	305
	385

	6.
	Iskolai Napközis gyermek
I.Korcsoport
	tízórai
	65
	305
	385

	
	
	ebéd
	255
	
	

	
	
	uzsonna
	65
	
	

	
7.
	Iskolai napközis gyermek
(napi háromszori étkezése)
II. Korcsoport
	425
	305
	425

	
8.
	Iskolai Napközis gyermek
II.Korcsoport
	tízórai
	80
	305
	425

	
	
	ebéd
	265
	
	

	
	
	uzsonna
	80
	
	

	

9.
	Menzás gyermek
(napi egyszeri étkezés- ebéd
	I.
Korcsoport

	255
	305
	255

	
	
	II.
Korcsoport

	265
	
	265



              Az intézményi térítési díjak az ÁFÁ-t nem tartalmazzák.


*Gyermekétkeztetés tekintetében a rezsiköltség nem érvényesíthető a gyermekek  intézményi térítési díjában, ennek fedezetét az ellátást biztosító önkormányzat, vagy a gyermek, tanuló lakóhelye szerinti települési önkormányzat biztosítja.







Határozati javaslat:
RÉVFÜLÖP ÉS TÉRSÉGE ÓVODAI INTÉZMÉNYFENNTARTÓ TÁRSULÁS
TÁRSULÁSI TANÁCSA

                                                  /2020. (……..) HATÁROZATA      

Az óvodai konyhán előállított gyermekétkeztetés 
intézményi térítési díjairól

Révfülöp és Térsége Óvodai Intézményfenntartó Társulás Társulási Tanácsa, elfogadásra javasolja az előterjesztésben szereplő gyermekétkeztetés intézményi térítési díjáról szóló rendelet tervezetet.
A Társulási Tanács felkéri a Társulás elnökét, hogy a döntésről a Társulás tagjait értesítse.
A Társulási Tanács felkéri a Társulási Tanács elnökét, hogy Révfülöp Nagyközség Önkormányzatát a döntésről értesítse és a rendelet tervezetet a Társult települések jóváhagyó döntését követően elfogadásra terjessze a Képviselő-testület elé.

Felelős: Kondor Géza Társulás elnöke
határidő: 2020. február 15.



Határozati javaslat:
RÉVFÜLÖP ÉS TÉRSÉGE ÓVODAI INTÉZMÉNYFENNTARTÓ TÁRSULÁS
TÁRSULÁSI TANÁCSA

                                                  /2020. (……..) HATÁROZATA      

Az óvodai konyhán előállított felnőtt étkeztetés 
intézményi térítési díjairól

Révfülöp és Térsége Óvodai Intézményfenntartó Társulás Társulási Tanácsa elfogadja a határozat mellékletében megállapított Révfülöp Nagyközség Önkormányzata által javasolt Óvoda konyhán előállított felnőtt étkezés intézményi térítési díjait.
A megállapított felnőtt étkezés intézményi térítési díjakat 2020. április 1-től kell alkalmazni.
A Társulási Tanács felkéri a Társulás Elnökét, hogy a döntésről az érintetteket értesítse.

Felelős: Kondor Géza Társulás Elnöke
Határidő: 2020. február 15.









Melléklet a ……./2020.(…..) határozathoz

Felnőtt étkezés intézményi térítési díja


	
	A
	B
	C
	D
	E

	

	
Igénybe vevők köre
	
Nyersanyagár
(Ft)

	
Rezsi költség
(Ft)
	
Intézményi térítési díj
(Ft)
	
Kedvezményes díj

	
1.

	
Felnőtt vendég étkezés
	359
	305
	664
	-

	
2.
	
Felnőtt munkahelyi kedvezményes étkezés
	359
	305
	664*
	590



      Az intézményi térítési díjak az ÁFÁ-t nem tartalmazzák.

* Révfülöp Nagyközség Önkormányzata a felnőtt vendég étkezés intézményi térítési díjából 11,2% kedvezményt biztosít, a felnőtt munkahelyi kedvezményes étkezést igénybe vevők részére. Felnőtt munkahelyi kedvezményes étkezést igénybe vevők köre kiterjed az önkormányzatnál és önkormányzat szerveinél foglalkoztatottakra, valamint a Révfülöpi Általános Iskolában foglalkoztatottakra.

